CELEX: C2006/190/18
Language: et
Date: 2006-08-12 00:00:00
Title: Kohtuasi C-233/06: Eelotsusetaotlus, mille esitas Cour du travail de Bruxelles (Belgia) 22. mail 2006 — Noëlle Permesaen versus Office national des pensions

12.8.2006   
            
            
               ET
            
            
               Euroopa Liidu Teataja
            
            
               C 190/11
            
         Eelotsusetaotlus, mille esitas Cour du travail de Bruxelles (Belgia) 22. mail 2006 — Noëlle Permesaen versus Office national des pensions
   (Kohtuasi C-233/06)
   (2006/C 190/18)
   Kohtumenetluse keel: prantsuse
   Eelotsusetaotluse esitanud kohus
   Cour du travail de Bruxelles
   Põhikohtuasja pooled
   
      Hageja: Noëlle Permesaen
   
      Kostja: Office national des pensions
   Eelotsuse küsimused
   
               1)
            
            
               Mis puudutab korrigeerimismakseid (kuninga 25. juuni 1997. aasta otsuse artikli 4 lõige 2),
               kas 19. detsembri 1978. aasta direktiivi 79/7/EMÜ (1) tuleb tõlgendada selliselt, et liikmesriigil on lubatud võtta vastu õigusnorme, mis teatud soost isikute kategooriale, keda algselt diskrimineeriti, annab õiguse osaleda vastassugupoolele kohaldatavas pensioniskeemis, makstes tagasiulatuvalt need sissemaksed (märkimisväärselt suurema põhisumma ühekordne makse), mis selles liikmesriigis kohaldatavate õigusaktide kohaselt on nõutav viimasena nimetatud isikute kategoorialt?
               Kui vastus esimesele küsimusele on jaatav, siis kas 19. detsembri 1978. aasta direktiivi 79/7/EMÜ tuleb tõlgendada nii, et sellega nõutakse liikmesriigilt kõnealuse sättega vastupidiste õigusaktide kohandamist niipea, kui Euroopa Ühenduste Kohus sedastab, et normid on vastuolus, ning hiljemalt ettenähtud tähtajaks, mida kohaldatakse sissemaksete jäägile, mis on tekkinud selle õigusnormi vastuvõtmise tagajärjel?
            
         
               2)
            
            
               Mis puudutab viiviseid (kuninga 25. juuni 1997. aasta otsuse artikli 4 lõike 4 kolmas lõik),
               kas 19. detsembri 1978. aasta direktiivi 79/7/EMÜ tuleb tõlgendada selliselt, et liikmesriigil on lubatud võtta vastu õigusnorme, mis teatud soost isikute kategooriale, keda algselt diskrimineeriti, annab õiguse osaleda vastassugupoolele kohaldatavas pensioniskeemis, makstes suures summas viivist, mis selles liikmesriigis kohaldatavate õigusaktide kohaselt on nõutav viimasena nimetatud isikute kategoorialt?
               Kui vastus sellele küsimusele on jaatav, siis kas 19. detsembri 1978. aasta direktiivi 79/7/EMÜ tuleb tõlgendada nii, et sellega nõutakse liikmesriigilt kõnealuse sättega vastupidiste õigusaktide kohandamist niipea, kui Euroopa Kohus on sedastanud, et normid on vastuolus, ning hiljemalt ettenähtud tähtajaks, mida kohaldatakse viivisele, mis on tekkinud selle õigusnormi vastuvõtmise tagajärjel?
            
         
      (1)  Nõukogu 19. detsembri 1978. aasta direktiiv 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT L 6, lk 24; ELT eriväljaanne 05/01, lk 215).